เลือกเสื้อให้แมทช์ สไตล์ชุดวินเทจ
การแต่งตัวชุดวินเทจเป็นการแต่งตัวสไตล์ย้อนยุค ซึ่งไม่กำหนดว่าจะเป็นยุคใดก็จะถือว่าเป็นชุดวินเทจทั้งหมด กระแสการแต่งตัวที่เป็นชุดวินเทจนี้กำลังมาแรงมาก ๆ แบบฉุดไม่อยู่ ทำให้คนส่วนมากหันไปเป็นพ่อค้าขายเสื้อวินเทจมือสองกันมากขึ้นเพราะด้วยกระแสชุดวินเทจที่กำลังมาแรงและเสื้อบางตัวก็เป็นเสื้อวินเทจที่หาได้ยาก ทำให้ราคาต่อเสื้อ 1 ตัวอยู่ที่เกือบสามพันบาทเลยทีเดียว ซึ่งสำหรับบางคนก็ต้องการมีไว้ครอบครองแต่สำหรับบางคนนั้นก็เห็นว่าไม่ได้มีความจำเป็นที่จะต้องเสียเงินจำนวนเยอะ ๆ ขนาดนี้เพื่อแต่งตัวให้เป็นชุดวินเทจเลย ซึ่งวันนี้เรามีแนวทางให้แล้วครับ
ชุดวินเทจ 1: เสื้อยืดสีพื้น
หากพูดถึงเสื้อยืดสีพื้นหลาย ๆ คนก็คงสงสัยกันว่า อ้าว ในยุคนี้ก็มีไม่ใช่หรือ ทำไมถึงบอกว่าเป็นเสื้อชุดวินเทจล่ะ ก็นั่นแหละครับ เสื้อยืดสีพื้นเป็นเสื้อที่ไม่ว่าจะกี่ย้อนยุคไปกี่ยุคกี่สมัยก็ยังคงมีความคลาสสิคอยู่เสมอ ทำให้สามารถนำมาประยุกต์ให้เข้ากับการแต่งตัวชุดวินเทจได้ไม่ยาก ซึ่งอาจจะเป็นเสื้อที่พอดีตัวหรือเป็นเสื้อ Over size ก็ได้ ซึ่งจะมีการใส่กับกางเกงขาม้าหรือกางเกงขากระบอกใหญ่ก็ได้หมด
ชุดวินเทจ 2: เสื้อยืดลายวินเทจ
เสื้อยืดลายวินเทจ ในที่นี้จะไม่พูดถึงเสื้อที่มีลายวงดนตรีต่าง ๆ เพราะราคาค่อนข้างสูง เราจะพูดถึงในส่วนของลวดลายที่เป็นที่นิยมในยุคก่อน ๆ ไม่ว่าจะเป็นลาย Old School ลายแบรนด์ต่าง ๆ หรือลายขวางที่ก็ค่อนข้างเป็นที่นิยม ส่วนมากชุดวินเทจที่เสื้อเป็นลายแนวนี้จะไม่นิยมเป็นเสื้อแบบ Oversize มากนัก จะใส่คู่กับกางเกงขาม้าหรือกางเกงขากระบอกใหญ่ก็ได้เช่นเดียวกันกับเสื้อยืดสีพื้น
ชุดวินเทจ 3: เสื้อคอปกวินเทจ
ปฏิเสธไม่ได้ว่าเสื้อคอปกเป็นเสื้อที่คนนิยมนำมาแต่งตัวเป็นชุดวินเทจเป็นอย่างมาก เนื่องจากเสื้อคอปกนี้มีมาตั้งแต่ในยุค 50's หรือปี 2500 ซึ่งเป็นยุคที่สามารถมองเห็นความวินเทจได้อย่างชัดเจนและมีคุณค่าที่สุด จึงไม่แปลกใจที่เสื้อคอปกทำไมจึงนำมาแต่งตัวในชุดวินเทจได้ง่าย ส่วนมากนิยมใส่กับกางเกงขาม้า หรือไม่ก็จะเป็นกางเกงขาสั้นสีขาวพร้อมทั้งใส่ถุงเท้าด้วย วินเทจสุด ๆ เลย
ชุดวินเทจ 4: เสื้อเชิ้ตแขนสั้น
เสื้อเชิ้ตแขนสั้นเป็นเสื้อที่มีความคลาสสิคไม่แพ้กับเสื้อยืดสีพื้นเลย เป็นเสื้อที่ไม่ว่าจะกี่ยุคกี่สมัยก็ยังมีความนิยม ในการนำมาแมทช์กับกางเกงให้กลายเป็นชุดวินเทจนั้นก็คือการที่ใส่ร่วมกับกางเกงใดก็ได้ แต่เราจะไม่ติดกระดุมจนถึงเม็ดบนสุด จะติดกระดุมเหลือไว้ประมาณ 1-2 เม็ด บางครั้งอาจจะพับแขนเสื้อขึ้นประมาณ 2 ทบก็ดูเป็นชุดวินเทจมาก ๆ เช่นกัน
เป็นยังไงกันบ้างสำหรับการแต่งตัวสไตล์ชุดวินเทจบอกเลยว่าไม่ได้เข้าถึงยากอย่างที่เราคิดกันเลยใช่มั้ยล๊า และในคราวหน้าเราจะนำการแต่งตัวสไตล์ไหนมาให้ดูกันอีกนั้น สามารถติดตามชมกันได้เลย goimport